दो या इससे अधिक भाषा बोलने वालों के मेधावी होने का कारण दिमाग में बढ़ी गतिविधि है। द्विभाषी लोगों के दिमाग के डोरसोलेटरल प्रीफ्रंटल कॉर्टेक्स (डीएलपीएफसी)की सक्रियता बढ़ जाती है। यह हिस्सा संज्ञात्मक गुण जैसे चौकन्नापन या प्रतिक्रिया की क्षमता के लिए जिम्मेदार होता है। संज्ञात्मक ज्ञान को नियंत्रित करने वाला लेफ्ट इनफ्रीयर फ्रंटल गाइरस (लेफ्ट-आईएफजी) में मजबूत होता है। एक अन्य शोध में, जनरल ऑफ न्यूरोलॉजी (2012) में एक प्रकाशित लेख के अनुसार दो या इससे अधिक भाषा बोलने वालों में 77 साल की उम्र में अल्जाइमर के लक्षण दिखे। जबकि केवल एक भाषा बोलने वाले औसतन 71 साल की उम्र में ही इस बीमारी के शिकार हो गए। यह अध्ययन 200 अल्जाइमर्स मरीजों पर आधारित है।